Wezaretê Karanê Zereyî roja çarşemeyî pare kerd ke avûkat Aytaç Unsal wexto ke xîret kerdêne biremo teberê welatî Edîrne de ame destbendkerdene.
Buroyê Huqûqî yê Şarî (HHB)  da zanayene ke avûkat Aytaç Unsal rixmê raporê 'nêeşkeno zîndan de bimano' tepişîya û erşawîya Zîndanê Edîrne.
Avûkat aytaç Unsalî verî grevê vêşanîye kerdbi û derheqê ci de înfazê ci amebi taloqkerdene. HHByî vera tepişîyayîşê Unsalî nêrazîbîyayîşê xo mojna û vat: ''Wedaritişê bira taloqkerdişî huqûqî nîyo.  Na bira tepiştişî hetê îqtîdarî ra dîyaye.''
